Aquesta informació es va publicar originalment el 18 de desembre de 2018 i, per tant, la informació que hi apareix fa referència a la data especificada.

El candidat del PP a Barcelona, Josep Bou, hauria estat militant de Fuerza Nueva, segons publica aquest dilluns a la nit el digital Tot Barcelona . A partir de documents de l'arxiu del periodista Xavier Vinader, el mitjà afirma que es pot identificar Bou amb noms i cognoms, edat i ofici entre les llistes d'afiliats el 1978 al partit de Blas Piñar d'extrema dreta.Concretament, el digital publica un document en què apareix l'afiliació del maig del 1978 d'un forner de 23 anys anomenat José Bou Vila. Segons El món, el candidat del PP, forner d'ofici, va néixer el 1955, amb la qual cosa, el 1978 tenia 23 anys. En un segon document, de dos mesos més tard, apareix una relació de carnets per entregar, i hi torna a aparèixer el nom de Bou.A banda, en un altre document apareix l'adreça d'aquest José Bou Vila, al carrer Congova. La investigació periodística determina que no hi ha hagut mai un carrer amb aquest nom al nomenclàtor de Barcelona, però que el codi postal que apareix al document permet concloure que a la zona sí hi havia, i encara hi ha, un carrer Góngora, situat a Nou Barris, on hi ha hagut fins fa pocs anys la seu social de l'empresa de Bou, actualment domiciliada a Montcada i Reixac.

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor